คือเมื่อวันที่9 ก.พ.มีอะไรกับแฟนค่ะ แล้วเป็นช่วงไข่ตกพอดี แต่สอดเข้าไปได้แค่หัวเพราะเป็นครั้งแรกค่ะ แล้วถุงยางแตกในถุงยางก็มีสารคัดหลั่งอยู่ค่ะ สักพักก็ลุกไปล้าง ผ่านไปประมาณ3-4ชม. เลยซื้อยาคุมฉุกเฉินมากิน อยากทราบว่าอย่างนี้จะท้องไหมคะ
สวัสดีค่ะ การมีเพศสัมพันธ์แต่ถุงยางอนามัยมีการแตกหรือฉีกขาดนั้น มีโอกาสที่สารคัดหลั่งข้างในรวมถึงน้ำอสุจิจะสามารถออกมาที่ช่องคลอดและผ่านเข้าไปผสมกับไข่ได้กรณีนี้จึงมีข้อบ่งชี้การใช้ยาคุมฉุกเฉินภายใน 72 ชั่วโมงเพื่อช่วยลดโอกาสการตั้งครรภ์ค่ะ ถ้าได้ใช้ยาภายในเวลาที่กำหนด ใช้อย่างครบถ้วน โอกาสตั้งครรภ์ลดลงไปได้ประมาณ 80-90%หลังการใช้ยา ให้สังเกตรอบเดือนอีกครั้ง รอบเดือนอาจมาคลาดเคลื่อนจากยาได้บ้าง แต่สุดท้ายแล้วควรจะมาไม่เกิน 35 วันจากรอบก่อน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป